als_Latn dik_Latn sag_Latn
Po raportonte pranë drogës që digjej, gazetari bëhet “dru” (VIDEO) (Burimi: Shekulli, www.shekulli.com.al)
Po raportonte pranë drogës që digjej, gazetari bëhet “dru”
Një gazetar i BBC që po raportonte pranë një pirgu me drogë që po digjej, nuk mundi ta përfundonte transmetimin e tij, pasi thithi tymin e saj.
Quentin Sommerville, një korrespondent i Lindjes së Mesme, postoi vetë videon në faqen e tij të YouTube dje, si një “dhuratë për Krishtlindje” për ndjekësit e tij në Twitter.
Në videon të cilën ai e titulloi “Mos thith”, shfaqet gazetari i cili qëndron pranë një grumbulli të madh me heroinë, opium dhe hashash, por teksa ai përpiqet të raportojë, e zënë gazrat që lëshojnë lëndët narkotike, dhe gazetari bëhet aq “dru”, saqë fillon të qeshë së bashku me kameramanin.
Duke qëndruar farë pranë drogës që digjej, gazetari thith tymin që çlirohet prej drogës dhe mundohet të flasë nën efektin e saj gjatë gjithë kohës. Por së bashku me kameramanin, të dy shpërthejnë në lot duke qeshur duke e lënë punën për gjysmë.
Gazetari e postoi videon në Youtube si një dhuratë për Krishtlindje. Ai ka raportuar për disa çështje të mëdha në Lindjen e Mesme, përfshirë edhe luftën e Shtetit Islamik, që kur u vendos atje si një korrespondent në vijën e frontit në vitin 2012.
24.12.2014
Burimi: Shekulli
als_Latn als_Latn als_Latn als_Latn als_Latn als_Latn als_Latn unk als_Latn